

PROJEKTS uz 05.10.2023.

vēlamais datums izskatīšanai: Attīstības komiteju 11.10.2023.

domē: 26.10.2023

sagatavotājs: Iveta Grīviņa - Dilāne

ziņotājs: Iveta Grīviņa - Dilāne

 LĒMUMS

Ādažos, Ādažu novadā

2023.gada 26.oktobrī **Nr.**«DOKREGNUMURS»

**Par projekta “Piekrastes apsaimniekošanas praktisko aktivitāšu īstenošana”**

**ietvaros radīto labiekārtojuma elementu nodošanu pārvaldīšanā**

**pašvaldības aģentūrai „Carnikavas komunālserviss”**

Projekta “Piekrastes apsaimniekošanas praktisko aktivitāšu realizēšana” (turpmāk – Projekts) ietvaros 2023. gadā tika izgatavoti labiekārtojuma elementi – 20 atkritumu konteineri ar ietilpību 240 l, 2 pārvietojamās biotualetes. Pārvietojamās biotualetes vasaras sezonā tiks izvietotas Ādažu novada Carnikavas pagasta Carnikavas ciema Laivu ielas gājēju promenādes galā pie izejas uz jūru, bet atkritumu konteineri tiks izvietoti vienmērīgi visā pludmales zonā 19 km garumā.

Projekts tika īstenots, pamatojoties uz 17.05.2023. noslēgto sadarbības līgumu Nr. JUR 2023-05/563 starp Ādažu novada pašvaldību un biedrību “Latvijas Pašvaldību savienība” (turpmāk – LPS) par Latvijas vides aizsardzības fonda projekta “Piekrastes apsaimniekošanas praktisko aktivitāšu realizēšana” realizēšanu, reģ. Nr. 1-08/42/2023. Līgums paredz nodrošināt Projekta rezultātu uzturēšanu un to publisku pieejamību līdz 30.04.2029.

Ādažu novada pašvaldības 23.02.2022. saistošo noteikumu Nr. 17/2022 “Pašvaldības aģentūras “Carnikavas komunālserviss” nolikums” (turpmāk – Nolikums) 7. punktā pašvaldības aģentūrai “Carnikavas komunālserviss” (turpmāk – Aģentūra) ir noteikts uzdevums - apsaimniekot un labiekārtot Aģentūrai pārvaldībā nodotos pašvaldības nekustamos īpašumus, kā arī, realizēt pašvaldības, valsts un starptautiskus projektus un programmas Aģentūras atbildības jomās.

Saskaņā ar Pašvaldību likuma 73. panta astoto daļu, dome vai tās pilnvarota persona lemj par pašvaldības kustama un nekustamā īpašuma nodošanu starp pašvaldības iestādēm.

Pamatojoties uz Pašvaldību likuma 4. panta pirmās daļas 2. punktu, 73. panta pirmo un astoto daļu, Ādažu novada pašvaldības nolikuma 58. punktu, apsaimniekošanas līgumu, kas 02.02.2004. noslēgts starp Carnikavas pagasta padomi un Aģentūru, kā arī Attīstības komitejas 11.10.2023. atzinumu, Ādažu novada pašvaldības dome

**NOLEMJ:**

1. Nodot Aģentūrai projektā **projekta “Piekrastes apsaimniekošanas praktisko aktivitāšu īstenošana” ietvaros radītos labiekārtojuma elementus (**20 atkritumu konteinerus ar ietilpību 240 l un 2 pārvietojamās biotualetes).
2. Aģentūrai nodrošināt 1. punktā noteikto labiekārtojuma elementu izvietošanu: pārvietojamo biotualešu izvietošanu Ādažu novada Carnikavas pagasta Carnikavas ciema Laivu ielas gājēju promenādes galā pie izejas uz jūru, atkritumu konteineru izvietošanu - visā pludmales zonas garumā, kā arī nodrošināt to uzturēšanu un publisku pieejamību vasaras sezonas laikā līdz 30.04.2029. un turpmāk, atbilstoši to lietderīgās ekspluatācijas nosacījumiem.
3. Centrālās pārvaldes Juridiskajai un iepirkumu nodaļai 15 (piecpadsmit) dienu laikā, skaitot no lēmuma parakstīšanas dienas sagatavot papildu vienošanos par lēmuma 1. punktā noteikto, pie 02.02.2004. pašvaldības nekustamo īpašumu apsaimniekošanas līguma, kas noslēgts starp Carnikavas pagasta padomi un pašvaldības aģentūru „Carnikavas komunālserviss”.
4. Pašvaldības izpilddirektora vietniecei I.Reķei – parakstīt lēmuma 3. punktā minēto vienošanos.
5. Aģentūrai paredzēt budžeta līdzekļus 1. un 2. punkta izpildei.
6. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

Izsniegt norakstus:

@ APN, CK

I.Grīviņa – Dilāne, 28328782